CELEX: 62009TN0316
Language: el
Date: 2009-08-11 00:00:00
Title: Υπόθεση T-316/09: Προσφυγή της 11ης Αυγούστου 2009 — Google κατά ΓΕΕΑ (ANDROID)

10.10.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 244/15
            
         Προσφυγή της 11ης Αυγούστου 2009 — Google κατά ΓΕΕΑ (ANDROID)
   (Υπόθεση T-316/09)
   2009/C 244/25
   Γλώσσα διαδικασίας: η αγγλική
   
      Διάδικοι
   
   
      Προσφεύγουσα: Google Inc. (Mountain View, Ηνωμένες Πολιτείες) (εκπρόσωποι: A. Bognár και M. Kinkeldey, δικηγόροι)
   
      Καθού: Γραφείο Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα)
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Μαΐου 2009 στην υπόθεση R 1622/2008-2 και
            
         
               —
            
            
               να καταδικάσει το καθού στα δικαστικά έξοδα.
            
         Επικουρικώς
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Μαΐου 2009 στην υπόθεση R 1622/2008-2 όσον αφορά τα προϊόντα: «εξοπλισμός πληροφορικής και λογισμικό για χρήση σε συνδυασμό με κινητές συσκευές όπως κινητά τηλέφωνα, έξυπνα τηλέφωνα και ψηφιακά σημειωματάρια τσέπης (PDA)» και
            
         
               —
            
            
               να καταδικάσει το καθού στα δικαστικά έξοδα.
            
         Έτι επικουρικότερον
   
               —
            
            
               να ακυρώσει την απόφαση του δευτέρου τμήματος προσφυγών του Γραφείου Εναρμονίσεως στο πλαίσιο της Εσωτερικής Αγοράς (εμπορικά σήματα, σχέδια και υποδείγματα) της 26ης Μαΐου 2009 στην υπόθεση R 1622/2008-2 και να αναπέμψει την υπόθεση στο ΓΕΕΑ για νέα εξέταση της σειράς προϊόντων: «εξοπλισμός πληροφορικής και λογισμικό για χρήση σε συνδυασμό με κινητές συσκευές όπως κινητά τηλέφωνα, έξυπνα τηλέφωνα και ψηφιακά σημειωματάρια τσέπης (PDA)».
            
         
      Ισχυρισμοί και κύρια επιχειρήματα
   
   
      Σήμα προς καταχώριση: Το λεκτικό σήμα «ANDROID» για προϊόντα της κλάσεως 9
   
      Απόφαση του εξεταστή: Απόρριψη της αιτήσεως καταχωρίσεως κοινοτικού σήματος
   
      Απόφαση του τμήματος προσφυγών: Απόρριψη της προσφυγής
   
      Λόγοι ακυρώσεως: Παράβαση του άρθρου 7, παράγραφος 1, στοιχείο γ', του κανονισμού (ΕΚ) 207/2009 του Συμβουλίου στο μέτρο που το τμήμα προσφυγών κακώς έκρινε ότι το σήμα του οποίου ζητείται η καταχώριση είναι περιγραφικό των επίδικων προϊόντων και συνεπώς δεν μπορούσε να καταχωριστεί· παράβαση του άρθρου 7, παράγραφος 1, στοιχείο β', του κανονισμού 207/2009 του Συμβουλίου στο μέτρο που το τμήμα προσφυγών έσφαλε παραλείποντας να εξετάσει την αντίληψη του αγγλόφωνου κοινού ενόψει εφαρμογής της διατάξεως αυτής.